Rossa
Rossa penyanyi Indonésia kang duwé jeneng dawa, Sri Rossa Roslaina Handiyani () kang kondhang amarga nembangaké tetembangan sedhih, kaya ta Nada-Nada Cinta, Tegar, Hati Yang Terpilih, Atas Nama Cinta, Kini, Ayat-Ayat Cinta, Hey Ladies, Hati Yang Kau Sakiti, Tega, Cerita Cinta, Pudar, Ayar Ayat Cinta dan Tega, Dhèwèké penyanyi musik pop.
Kamampuan nyanyiné diturunaké saka ibuné, Eni Kusmiani, kang saiki dadi mantan penyanyi Cianjuran lan bapané iku wiraswasta, asma bapané Ukas Hasan Irawan.
Dhèwèké dhéwé iku anak kaping pisanan saka telung saudara, dhèwèké duwé adhi kang arané Iwan lan Hendra.

Debut album Rossa kang pisanan judhulé UNTUK SAHABATKU, dirillis ning taun 1988,
isiné tetembangan anak - anak kang alunan musiké dikerjakaké déning Franky Sahilatua, James F Sundah, Uce F Tekol, Areng Widodo lan Alex Lia.

Sawisé ngrilis album kang pisanan, dhèwèké ngrilis album kang kaping loroné.
Album kang kaping loroné iku judhulé NADA NADA CINTA, dirilis nalika taun 1996.
Tetembangan kang ana ning album mau olih atur sapala kang apik saka masarakat.
Dhèwèké tambah kondhang nalika ngrilis album kang judhulé TEGAR (2000), ning tetembangan kang ana ning album mau uga dadi theme-song sinétron kang disutradarani Putu Wijaya.
Sinetron iku judhulé SUAMI, ISTRI DAN DIA.
Sinetron mau diputer ning stasiun TV, RCTV.

Dhèwèké lulusan saka Universitas Indonésia jurusan FISIP nalika Fèbruari 2002.
Duwé anak siji kang dijenengi Rizky Langit Ramadhan.

Album-album 
Album-album déning Rossa:
 HATI YANG TERPILIH (2000),
 KINI (2002),
 KEMBALI (2004).
 YANG TERPILIH, album iki isiné tetembangan kang dinyanyikaké manèh. Malah, album iki uga dirilis ning Malaysia nalika sasi Mèi taun 2007.
 ROSSA (2009)

Amarga dhèwèké sukses anggoné milih karir solo, dhèwèké dipercaya kanggo nyanyikaké soundtrack filem religi kang judhulé AYAT-AYAT CINTA.
Direwangi karo artis Melly Goeslaw, Rossa nrilis album OST AYAT-AYAT CINTA nalika taun 2008.

26 November taun 2008 dhèwèké ngadakaké konser tunggal.
Konser tunggal iku temané Persembahan Cinta, konser iki direwangi karo komposer kodhang, Erwin Gutawa lan Jay Subiakto
dianakaké ning Jakarta Convention Center (JCC).

Taun 2009, dhèwèké ngrilis albumé kang kaping lima.
Nalika taun iku, dhèwèké lagi ana masalah anggoné bebrayanan karo Yoyo.
Album iku dijuduli ROSSA (2009) karo tetembangan kang dadi andalan ya iku Terlanjur Cinta kang diripta déning Yoyo.
Tetembangan mau dinyanyikaké kanthi duet bareng karo Pasha Ungu.

Tanggal 22 Juni taun 2009, Rossa ngajukaké gugatan cerai marang bojoné, Yoyo.
Sidang kang pisanan ditindakaké nalika tanggal 30 Juni taun 2009 lan nalika tanggal 14 Juli taun 2009, pasangan iki sah anggoné cerai.
Taun 2011, Rossa olih gelar bangsawan Mas Ayuu Tumenggung Sri Rossa Swarakaloka saka karaton Surakarta, salah sijiné karaton kang gedhé ning Indonésia.

Cathetan suku 

Alumni Universitas Indonésia
Penyanyi Indonésia
Lair 1978